Vet en energie | Eelt
Vet mense is in presies dieslfde bootjie as die res van ons – ons moet almal oefening kry. Net soos daai maer, gestresde ou by my werk – hy lyk of hy dalk nie 40 gaan maak nie. Baie vetties is gesonder as hy. Sommige dokters en maatskappy oordryf die gevare van vet om hul eie inkomstes op te stoot. Dis vir almal moeilik om met oefening aan die gang te kom, maar vir vet mense is dit ekstra moeilik weens die vooroordeel wat hulle ervaar of verwag.
As sexyness tussen die ore begin en 'n effek het op die uiterlike, is daar ook 'n teenoorgestelde effek. Vir die wie se liggame nie eenvormig is nie, en wat as gedurig as vet en "obese" uitgekryt word, verg dit 'n spesiale soort dapperheid om al daai dinge agter te laat en nogtans uit die huis te kom en die lewe te leef. Maar daar is vroue wat dit regkry – soos byvoorbeeld Carrie .
Ek is mal oor haar. Sy skryf oor haar oefenprogram, en hoe sy al die begeerte kry om te oefen – as gevolg van daardie lekker gevoel wat die endorfien jou gee. Na my mening het sy in die posisie gekom waar sy vryelik kan oefen, deur eers die samelewing se mislike vooroordele oor vetties af te skud. Dus, sy het eers die feministies geinspireerde politiek van vet aanvaarding aangeleer, en dit het haar in staat gestel om haar lewe oop en onbevange te leef en ook oefening te kry.
Jy kan nog van vet-aanvaarding lees. Hierso
This entry was posted on 2009/04/28 by eelt. It was filed under vroue and was tagged with dieet, dieet tips, energie, feminisme, gewig verloor, maer word, oefening, verslanking, vet aanvaarding.